Προσδιορισμός βενζοδιαζεπινών στο αίμα με τη χρήση αέριας χρωματογραφίας με φασματομετρία μάζας. Εφαρμογή σε κλινικά και ιατροδικαστικού ενδιαφέροντος περιστατικά
Creators: name: Μπουλιώνη, Ελευθερία Βασιλείου
Publisher: name: Aristotle University of Thessaloniki
Year: 2023
Subjects: Βενζοδιαζεπίνες
Αέρια Χρωματογραφία
Φασματομετρία Μάζας
Benzodiazepines
Gas Chromatography
Mass Spectrometry

description: Οι βενζοδιαζεπίνες και τα παράγωγα τους λόγω της ευρείας φαρμακολογικής τους δράσης (αγχολυτική, αντιεπιληπτική, υπνωτική-ηρεμιστική, μυοχαλαρωτική, αναισθητική) χρησιμοποιούνται ευρέως στην κλινική πράξη για θεραπευτικούς σκοπούς. Η κλινική χρησιμότητα της κάθε βενζοδιαζεπίνης ποικίλει σημαντικά λόγω των διαφορών που εμφανίζουν οι ενώσεις αυτές στη φαρμακοκινητική τους και στη συγγένεια των υποδοχέων τους, με αποτέλεσμα να έχουν διαφορετικό είδος και διαφορετική ισχύ στις φαρμακολογικές τους δράσεις. Η συχνή χορήγηση τους στην κλινική πράξη οδηγεί στη δημιουργία προβλημάτων που σχετίζονται με τη λανθασμένη χρήση ή τη κατάχρηση τους, προκαλώντας και περιστατικά δηλητηριάσεων. Επιπλέον, η χορήγηση βενζοδιαζεπινών συνδέεται με ανεπιθύμητες δράσεις όπως υπνηλία, κόπωση, διαταραχές της ψυχικής υγείας, αλλά και με εξάρτηση και σύνδρομο στέρησης. Εξαιτίας τέτοιων περιστατικών είναι σημαντική η χρήση μιας μεθόδου προσδιορισμού και ταυτοποίησης των βενζοδιαζεπινών και των παραγώγων τους στο αίμα, που να είναι αξιόπιστη και ακριβής, χρησιμοποιώντας αέρια χρωματογραφία σε συνδυασμό με φασματομετρία μάζας (GC-MS). Η μέθοδος αυτή διευκολύνει το έργο των τοξικολογικών εργαστηρίων στα πλαίσια επειγόντων κλινικών περιστατικών και σε περιστατικά νεκροτομικών δειγμάτων και η καθιέρωση της στην καθημερινή αναλυτική πρακτική των τοξικολογικών εργαστήριων συνεισφέρει στην εργαστηριακή αντιμετώπιση δηλητηριάσεων, θανατηφόρων και μη, σχετιζόμενων με βενζοδιαζεπίνες.
description: Benzodiazepines and their derivatives due to their wide pharmacological action (anxiolytic, antiepileptic, hypnotic-sedative, muscle relaxant, anesthetic) are widely used in clinical practice for therapeutic causes. The clinical use of each benzodiazepine varies significantly due to the differences benzodiazepines have in their pharmacokinetics and in their receptor affinity, resulting in having different types and strength of their pharmacological actions. Their frequent administration in clinical practice leads to the creation of problems related to their incorrect use or abuse, causing severe cases of poisoning. In addition, the administration of benzodiazepines is associated with adverse effects such as drowsiness, fatigue and disorders of mental health, but also with dependence and withdrawal syndrome, all of which require immediate treatment. Because of such incidents, it is important to use a reliable and accurate method for the determination and identification of benzodiazepines and their derivatives in blood, using gas chromatography coupled with mass spectrometry (GC-MS). This method facilitates the work of toxicological services in the context of urgent clinical cases and in cases of necropsy samples, and its establishment in the daily analytical practice of toxicology laboratories contributes to the laboratory management of fatal and non-benzodiazepine-related poisonings.